12-jarige verdrink by Hermanus | Maroela Media
12-jarige verdrink by Hermanus
Skermskoot uit 'n advertensie oor die Wortelgat-kampterrein in Hermanus (YouTube) http://youtu.be/oaWLd6HjRVE
'n 12-jarige seun het Saterdag by die Kleinrivier-strandmeer, tussen Stanford en Voëlklip, verdrink nadat 'n kano omgeslaan het, het die Nasionale Seereddingsinstituut (NSRI), gesê.
"Die seun was van 'n groep van 36 kinders van Langa en Khayelitsha wat na die Wortelgat-kampterrein gebring is," het Craig Lambinon, woordvoerder van die NSRI, in 'n verklaring gesê. "'n Katolieke kerk het die kamp vir die welsynsjeuggroep gereël."
Vier van die kampleiers het glo gaan middagete eet toe die kinders sonder toesig in die strandmeer gaan swem het. Drie van die groepleiers, wat glo na die kinders moes omsien terwyl die leiers gaan eet het, was glo in hul kamers toe die kinders gaan swem het.
"Die kampleiers het die kinders by die strandmeer aangetref en nadat hulle almal bymekaargemaak het, het hulle gehoor die 12-jarige het onder die water verdwyn toe sy kano omgeslaan het," het Lambinon verduidelik. "Die owerhede is ontbied en die NSRI en polisie het ook aan die soektog deelgeneem."